НАБЛІЖЭННЕ ВЯСНЫ

*Тэма: Уладзімір Ягоўдзін* *«Жавароначкі, прыляціце...».*

*Авяр'ян Дзеружынскі «Пралеска».*

*Мэты:*

— фарміраваць навыкі прадугадвання, прагназавання ў час чытання, уменне правільна і асэнсавана чытаць уголас і моўчкі, выбіраць спосабы завучвання верша;

— удасканальваць уменне чытаць выразна;

— ствараць умовы для развіцця пазнавальнай актыўнасці вучняў;

— садзейнічаць развіццю жадання назіраць за прыродай роднага краю, выхаванню беражлівых адносін да прыроды.

*Тып урока:* урок-паведамленне.

*Абсталяванне:* магнітафон, малюнкі.

ХОД УРОКА

**I. Арганізацыйны момант**

— Дзеці, я вельмі рада сустрэчы з вамі на ўроку літаратурнага чытання. Я сёння буду шчаслівая, калі вы будзеце мне дапамагаць на ўроку.

* Вы дружныя і працавітыя. Будзьце заўсёды адзін за ўсіх і ўсе за аднаго.

**II. Маўленчая размінка**

* А пачнём наш урок з маўленчай размінкі. Дзеці, мы з вамі будзем чытаць чыстагаворку. Першы раз прачытаем хорам. Другі раз першы радок чытае першы рад, другі радок – другі рад, трэці радок – трэці рад. Трэці раз чытаем разам, але ціхенька.

Ма-ма-ма, ма-ма-ма — надакучыла зіма.

Ну-ну-ну, ну-ну-ну — усе чакаем мы вясну.

Ны-ны-ны, ны-ны-ны — стала сумна без вясны.

* Малайцы, вы вельмі добра выканалі гэтае заданне. А ці не хочаце вы самі стаць аўтарамі чыстагаворкі. Паспрабуйце прыдумаць сказ, у якім апошняе слова было б сугучна складу **на**: вясна, красна, сасна, сцяна, дзясна, дацямна і г. д.

На-на-на, на-на-на – зноў да нас прыйшла вясна.

На-на-на, на-на-на – у лесе вырасла сасна.

**III. Праверка дамашняга задання**

* Вам патрэбна было навучыцца выразна чытаць казку «Калінавая рукавічка», намаляваць малюнак і пераказаць урывак з казкі да гэтага малюнка. І праверым дамашняе заданне ў форме гульні “Настаўнік – вучань”. *(Вучні працуюць у парах. Спачатку адзін вучань выконвае ролю настаўніка, другі – ролю вучня, а затым мяняюцца месцамі.)*
* Вам спадабаўся твор? Чаму?
* Хто з дзейных асоб твора вам спадабаўся болей? Чаму?
* Што гаварыла пра каліну старая яліна?
* Як аднесліся хлопчык і яго маці да каліны?

**IV. Паведамленне тэмы ўрока**

* Наш сёняшні ўрок незвычайны. Да нас на ўрок наведаецца госць. Што ж гэта за госць? А на гэтае пытанне вы адкажаце самі, калі адкажыце на пытанне: калі так бывае?
Сонца грэе, прыпякае,
Лёд на рэчцы затрашчаў.
Цёплы ветрык павявае,
Хмар дажджлівых нам прыгнаў.
Вось і бусел паказаўся,
Гусі дзікія крычаць,
Шпак на дубе расспяваўся.
Жураўлі ўжо ляцяць.
(Урывак з верша Якуба Коласа "Вясна")

 *(****Вясной.)***

* Малайцы! Сёння ў госці да нас прыйшла Вясна.
* Чаму, на вашу думку, можа надакучыць зіма?
* Чаго нам хочацца пасля доўгага зімовага холаду? *(Цяпла.)*
* Хто нам яго прыносіць? *(Вясна.)*
* Зіма, холадна. А ці заўсёды будзе так? Адгадайце загадку.

Не званочак, а звініць.

Ног не мае, а бяжыць.

Як гарэза скок ды скок —

Ён вясёлы ... *(****ручаёк****.).*

* Ці сустрэліся вы з ручайком, калі ішлі ў школу? Аб чым нам гэта гаворыць?
* Якое становіцца надвор'е вясной? Ад чаго гэта залежыць? *(Ад сонейка.)*

— Ці толькі сонейка і ручайкі пачынаюць вясну? Хто яшчэ? *(Птушкі, якія прылятаюць з выраю.)*

— Якія гэта птушкі? *(Пералётныя птушкі.)*

— На гэта пытанне нам дапаможа адказаць Уладзімір Ягоўдзін у сваім апавяданні *«Жавароначкі, прыляціце...»* (с. 80—81).

***Біяграфічная спраўка*** *(Дэманстрацыя выява аўтара.)*

**Ягоўдзік Уладзімір** нарадзіўся у вёсцы Кастровічы ў сялянскай сям'і. Вучыўся ў педегагічным універсітэце. Напісаў вялікую колькасць твораў. Выдаў кнігі прозы «Стронга», «Вочы Начніцы», «Прыручэнне птушкі», зборнік казак «Сонейка, свяці!». Напісаў для дзяцей п'есы, што ставіліся ў лялечных і драматычных тэатрах краіны, на Беларускім радыё і тэлебачанні: «Залатое зярнятка», «Сонейка, свяці!», «Пякла баба калачы», «Сакрэты Вогніка», «Усміхніся, прынцэса...».

**V. Чытанне апавядання**

* Перад тым як мы пачнём чытаць апавяданне “Жавароначкі, прыляціце… “, давайце звернем нашу ўвагу на слоўнік. Я прапаную вам пазнаёміцца з наступнымі словамі.

***Слоўнікавая праца:***

*пасланцы (вясны) ---* веснікі, першыя птушкі, якія прылятаюць з цеплых краін.

*вітаць* — выказваць павагу, добрыя пажаданні каму-небудзь. (*рус.* приветствовать.)

*напалохаць ---* спужаць.

*дапамагаць ---* аказаць дапамогу. (*рус.* помощь.)

*паспрабаваць*

*вырай –* цеплыя краіны, месца куды пералётныя птушкі ляцяць зімаваць.

*драпежны –* (*рус.* хищный.)

*сакавік* – (*рус.* март.)

*званочкі* – (*рус.* колокольчики.)

* Першы раз вам прачытаю тэкст я, а вам патрэбна ўважліва сачыць. *(Настаўнік чытае апавяданне.)*

**VI. Першаснае успрыманне тэксту**

* Спадабалася вам гэта апавяданне? Чаму?
* Пра што новае, цікавае вы даведаліся з твора?
* Хто галоўны герой гэтага апавядання? *(Жавароначкі.)*
* З якімі відамі жаваранкаў нас знаёміць аўтар? (Лясны, чубаты, палявы, рагаты.)

*(У час адказу настаўнік дэманструе малюнкі з гэтымі птушкамі.)*

**VII. Чытанне апавядання вучнямі**

* А зараз гэты тэкст чытаць будзеце вы. Чытаннем «ланцужком».
* Малайцы, вы добра справіліся з гэтым заданнем. А цяпер ваша задача ўскладняецца. Я буду задаваць вам пытанні, а вам патрэбна знайсці адказы ў тэксце і зачытаць*. (Выбарачнае чытанне.)*
* Якая птушка з’яўляецца найпершым пасланцам вясны?
* Калі жаўрукі вяртаюцца на Радзіму?
* Якую песню спяваюць жаўрукі, калі падымаюцца высока ў неба?
* Чаму жаўрук каменем ляціць да зямлі?
* Як мы можам дапамагчы жаўрукам?

**VIII. Фізкультхвілінка (пад музыку).**

***Гульня-імітацыя «Вясна»***

Сонейка пускае свае вясёлыя промні. *Імітацыя рухаў.*

Вецер гойдае галінкі дрэў. *Рукі ўгору, нахілы ўлева,управа.*

На рэчцы крыгаход. Ідзе дожджык. *Імітацыя рухаў.*

У небе зайграла вясёлка. *Скачкі.*

Ветрык патыхае. *Махі рукамі перад тварам.*

Птушкі ляцяць з выраю. *Імітацыя рухаў.*

Паўзе вусень. *Імітацыя рухаў.*

Птушаняты просяць есці. *Адкрыць рот і паварочваць* *галаву.*

**IX. Аналіз твора**

— Калі да нас прылятаюць з выраю жаўрукі? Як іх называюць? *(Пасланцамі вясны.)*

— Ці лёгка ім жывецца ў пачатку вясны? *(Не.)* Чаму? *(Яшчэ не зусім цёпла.)*

— Ці ўсе жаўрукі аднолькавыя і падобныя? Прачытайце, як аўтар апісвае разнавіднасці жаўрукоў.

— Што спявае жаўрук?

* А зараз мы запоўнім крыжаванку. Я спадзяюся, што вы былі ўважлівыя ў час працы над тэкстам і хутка запоўніце яе.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |  |
|  |  | **1. ж** | **а** | **в** | **а** | **р** | **о** | **н** | **а** | **ч** | **а** | **к** |  |
|  |  |  | **2.л**  | **я** | **с** | **н** | **ы** |  |  |  |  |  |  |
|  |  | **3. п** | **а** | **с** | **л** | **а** | **н** | **ц** | **ы** |  |  |  |  |
|  | **4. з** | **в** | **а** | **н** | **о** | **ч** | **к** | **і** |  |  |  |  |  |
|  | **5. с** | **а** | **к** | **а** | **в** | **і** | **к** |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |

1. Хто галоўны герой апавядання Уладзіміра Ягоўдзіка?
2. Як звалі аднаго з братоў жаўруковай сям’і?
3. Як пісьменнік называе жаўрукоў?
4. Што прыносяць на сваіх крылах жаўрукі на Радзіму?
5. У які час вяртаюцца жаўрукі ў Беларусь?

**Х. Чытанне верша А. Дзеружынскага *«Пралеска»***

— Ці толькі птушкі і сонейка прыносяць нам весткі аб тым, што прыйшла вясна? А што? *(Першыя кветкі.)*

— Беларускі пісьменнік Авяр'ян Дзеружынскі назіраў за першай пралескай і напісаў верш *«Пралеска»* (с. 82).

**XI. Чытанне верша**

* Першы раз вам прачытаю верш я, а вам патрэбна ўважліва сачыць. *(Настаўнік чытае верш.)*

— Якую карціну вы ўяўлялі, калі слухалі верш? *(Адказы дзяцей.)*

* А зараз паглядзіце на малюнак на с. 82. Што вы бачыце на гэтым малюнке?
* Прачытаем верш “рэхам”. Я чытаю, а вы маё рэха – паўтараеце за мной.
* Прачытаем верш хорам.
* А цяпер, чытаем хорам, але са зменай гучнасці. Першыя чатары радкі чытаем гучна, а апошнія тры – ціхенька.

**X. Аналіз твора**

— Што зрабіла сонейка? *(Прыгрэла.)*

— Што было чуваць? *(Птушыны спеў.)*

— Што слухала пралеска? Прачытайце.

— Як вы разумееце выраз *«дыхае зямля»?*

* Паглядзіце на дошку. Зараз мы будзем выконваць наступнае заданне. *(На дошцы запісаны верш, які дзеці чытаюць хорам 2 разы, затым – хорам з выціраннем, кожны раз 2-х слоў.)*
* А можа ўжо хто небудзь запомніў верш на памяць*? (Адказы дзяцей.)*

**XI. Падвядзенне вынікаў урока**

— Хто набліжае вясну? *(Сонейка, птушкі, кветкі.)*

— Значыць, можна сказаць, што бывае тры вясны? А якія? Падумайце. *(Вясна сонца, вясна птушак і вясна кветак.)*

— Што можна сказаць пра тры вясны? *(Вясной сонца свеціць ласкава і цёпленька, прылятаюць з выраю птушкі, пачынаюць расці доўгачаканыя кветкі.)*

— Што новага вы даведаліся на ўроку?

* Над якімі творамі мы сёння працавалі?

**XII. Рэфлексія**

* А каб даведацца, ці вам было цікава, ці ўсё вы зразумелі, патрэбна ўпрыгожыць кветкамі сукенку нашай прыгажуні-Вясны. Калі было цікава, з усімі заданнямі вы справіліся, то ўпрыгожце сукенку Вясны чырвонымі кветачкамі, а каму было не цікава і сумна – зязёнымі.

— Вы вельмі добра працавалі. Дзякуй за працу.

**XIII. Дамашняе заданне**

Падрыхтаваць выразнае чытанне і пераказ апавядання У. Ягоўдзіна «Жавароначкі, прыляціце».